Bayreith hod im Mittloita und in da friahen Neizeit nur a poor Tausend Eiwohna. De Beväikerung wachst nur langsam und geht duach de zoireichen Kriag, Seichen und Hungersnöt allawei wieda zruck. So ham 1430 de Hussiten de Stod zasteat und 1602 san beim Ausbruch vo da Pest rund 1000 Bewohner umkema. Aa während am Dreißgjährigen Kriag (1618-1648) muaß de Stod Eiwohnavaluste hinnehma. Erst mitm Beginn vo da Industrialisierung im 19. Jåhrhundert beschleunigte si des Beväikarungswachstum. Lebten 1818 10.000 Leit in da Stod, worns 1900 scho rund 30.000. Bis 1939 steigt de Beväikerungszoi - aa aufgrund da Eigmoandung mehrana Ortschaftn am 1. April 1939 - auf 45.000. Kurz nachm zwoaten Wäitkriag bringan de vuin Flichtling und Vertriemen aus de deitschn Ostgebiete an weitan Zuawachs um 11.000 Leit auf 56.000 Eiwohna bis Oktober 1946. Aa danach steigt de Bevölkerungszahl weiter, ab den 1970er-Jahren net zuletzt aufgrund da neigründtn Universität. Am 30. Juni 2005 betrogt de Eiwohnazoi fia Bayreith nåch Fortschreibung vom Bayerischen Landesamtes fia Statistik und Datnvaorbatung 74.137 (nur Hauptwohnsitz und nåch Abgleich mit de andern Landesämta). Davo warn 63,7 Prozent evangelisch und 28,8 Prozent katholisch.